OzLabs/hebrew-wiki-articles huggingface dataset:
צמרן צהוב-זנב

צמרן צהוב-זנב (שם מדעי: Oreonax flavicauda) הוא מין של קוף ממשפחת קופי עכביש החי ביערות גשם טרופיים והוא המין היחיד בסוגו. בעבר היה שייך לסוג צמרן. קוף זה אנדמי לפרו בסמוך להרי האנדים.
== מאפיינים ==
אורכו של הצמרן 51–53 ס"מ עם זנב באורך 63 ס"מ וגוף ששוקל עד 8 ק"ג בממוצע. הזכרים גדולים מהנקבות. פרוותו חומה ולעיתים גם כתומה עם פנים כהות וחוטם ושפתיים לבנות. הוא שעיר ובעל רעמת פנים קטנה והוא בעל זנב ארוך ולופתני כמו קוף העכביש. הוא מצוי בין העצים ביער ומסוגל לקפוץ למרחק של 15 מטרים.

הצמרן חי בקבוצות קטנות של עד 23 פרטים המכילים זכרים ונקבות הנעים יחדיו ביער. הוא ניזון בעיקר מעלים אך מגוון בפרחים, פירות, אגוזים וזרעים, ביצים, חרקים וחסרי חוליות אחרים. קולו נשמע כמו קול כלב ומשמש לאזעקה, הרתעת יריבים או לחיזור.

צמרן זה נעשה נדיר מאוד בטבע וייתכן ששרדו רק 250 פרטים בוגרים שלו. הוא נמצא בסכנת הכחדה חמורה עקב הפגיעה ביער ועקב ציד וילודה נמוכה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1812
קטגוריה:טקסונים שתוארו בידי אלכסנדר פון הומבולדט
קטגוריה:קופי עכביש
קטגוריה:יונקים יחידים בסוגם
קטגוריה:מינים בסכנת הכחדה חמורה
קטגוריה:פרו: יונקים
מיסטי היימן

מיסטי דון מארי היימן (באנגלית: Misty Dawn Marie Hyman; נולדה ב-23 במרץ 1979), היא שחיינית עבר אמריקאית, אלופה אולימפית (סידני 2000)

== ביוגרפיה ==
היימן נולדה במסה, אריזונה. היא למדה באוניברסיטת סטנפורד.

===1995===
====אלופת עולם (בריכת 25 מטר)====
באליפות העולם (בריכת 25 מטר) שנערכה בריו דה ז'ניירו, ברזיל 1995 זכתה היימן בשתי מדליות, זהב וארד. מדליית זהב, במשחה ל-100 מטר גב בתוצאה של 1:00.21 דקות ומדליית ארד, במשחה שליחות 4x100 מטר מעורב.

===1996===
במבחנים האמריקאים לאולימפיאדת אטלנטה (1996) סיימה היימן פעמיים במקום רביעי, במשחה ל-100 מטר פרפר בתוצאה של 1:00.12 דקות ובמשחה ל-200 מטר פרפר 2:13.16 דקות ולא הצליחה להיכלל במשלחת למשחקים האולימפיים.

====שיאנית עולם (בריכת 25 מטר)====
בתחרות (בריכת 25 מטר) שנערכה בסנט פוי, קוויבק, קנדה ב-1 בדצמבר 1996 קבעה היימן במשחה ל-100 מטר פרפר שיא עולם חדש של 58.29 שניות, שיפור לשיא העולם בן השנה של ליו לימין מסין (58.68 שניות). שיא זה החזיק מעמד 4 חודשים ונשבר על ידי איארי אויאמה מיפן (58.24 שניות).

===1997===
באליפות העולם (בריכת 25 מטר) שנערכה בגטבורג, שוודיה באפריל 1997 זכתה היימן ב-5 מדליות, 2 כסף ו-3 ארד. מדליות כסף, במשחה ל-200 מטר גב בתוצאה של 2:07.66 דקות ובמשחה שליחות 4x100 מטר מעורב. מדליות ארד, במשחה ל-100 מטר גב בתוצאה של 1:00.17 דקות, במשחה ל-100 מטר פרפר בתוחאה של 57.95 שניות, אחרי בת ארצה ג'ני תומפסון שקבעה שיא עולם חדש של 57.79 שניות ובמשחה ל-200 מטר פרפר. תוך כדי המשחה היא קבעה במשחה ל-50 מטר פרפר שיא עולם חדש של 26.55 שניות, שיפור לשיא בן השנתיים של אנג'לה קנדי מאוסטרליה (26.56 שניות). שיא זה החזיק מעמד 7 חודשים ונשבר על ידי ג'ני תומפסון (26.48 שניות) ובמשחה ל-200 מטר פרפר בתוצאה של 2:07.54 דקות.

באליפות הפאן פסיפיק בשחייה שנערכה בפוקואוקה יפן באוגוסט אותה שנה היא זכתה במדליית ארד במשחה ל-200 מטר פרפר בתוצאה של 2:11.53 דקות.

===1998===
====מדליית ארד באליפות עולם====
באליפות העולם בשחייה 1998 שנערכה בפרת' אוסטרליה בשנת 1998 זכתה היימן בשתי מדליות, זהב וארד. מדליית זהב, לאחר ששחתה בשלב המוקדמות במשחה שליחות 4x100 מטר מעורב ומדליית ארד במשחה ל-200 מטר פרפר בתוצאה של 2:09.98 דקות, אחרי סוזי אוניל (2:07.93 דקות) ופטריה תומאס (2:09.08 דקות), שתיהן מאוסטרליה. נוסף לכך, היא סיימה במקום רביעי במשחה ל-100 מטר פרפר בתוצאה של 59.12 שניות.

===2000===
====אלופה אולימפית====
באולימפיאדת סידני (2000) זכתה היימן במדליית זהב במשחה ל-200 מטר פרפר בשיא אולימפי חדש ושיא אמריקה חדש של 2:05.88 דקות, 7 מאיות השנייה איטי משיא העולם של האלופה היוצאת סוזי אוניל שקבעה תוצאה של 2:06.58 דקות ופטריה תומאס (2:07.12 דקות).

== ראו גם ==

* התפתחות שיא העולם במשחה ל-50 מטר פרפר
* התפתחות שיא העולם במשחה ל-100 מטר פרפר

== קישורים חיצוניים ==

== הערות שוליים ==

קטגוריה:שחייניות פרפר
קטגוריה:שחייניות גב
קטגוריה:שחייניות גב אמריקאיות
קטגוריה:שחייני גב אמריקאים
קטגוריה:שחייניות באולימפיאדת סידני (2000)
קטגוריה:אלופות עולם בשחייה
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
פרדריק בגבדה

פרדריק בגבדה (בצרפתית: Frédéric Beigbeder; נולד ב-21 בספטמבר 1965) הוא סופר, מבקר ספרות ומנחה טלוויזיה צרפתי.

==ביוגרפיה==
נולד בניי-סיר-סן. אחיו, שרל בגבדה , הוא איש עסקים. הוא למד בליצ'י מונטן, פריז ובתיכון לואי הגדול ואחר-כך במכון למדע המדינה פריז ובבית הספר לעיתונאות ולתקשורת CELSA בפריז. בתום לימודיו, בהיותו בן 24, עבד כקופירייטר. שימש מספר שנים כעורך בפלמריון , תאגיד המו"לות הרביעי בגודלו בצרפת. ב-2002 היה אחד מארבעת מנחי תוכנית האירוח "Hypershow" בערוץ הטלוויזיה Canal+ . הוא בעל טור בלה פיגארו מאז שנת 2010.

זוכה פרס Prix Interallié עבור ספרו Windows on the World לשנת 2003 וזוכה פרס Prix Renaudot לשנת 2009 עבור ספרו Un roman français.

בשנת 1994 ייסד את הפרס הספרותי פרס דה פלור ששואל את שמו מקפה דה פלור בסן ז'רמן דה פרה, פריז. בגבדה ייסד גם את הפרסים פלור (Flore) וסדה (Sade).

בגבדייה הוא מנהלו של מגזין הבידור לואי .

==ספריו==
===רומנים===
<div style="direction: ltr;">
* 1997: "Vacances dans le coma" (translated into English as Holiday in a Coma by Frank Wynne)
* 1997: "L'amour dure trois ans" (translated into English as Love Lasts Three Years by Frank Wynne)
* 2000: 99 francs (Retitled 14,99 euros after the introduction of the euro), Grasset (translated into English as £9.99 by Adriana Hunter)
* 2003: Windows on the World, Grasset (translated under the same title by Frank Wynne)
* 2005: L'Égoïste romantique (The Romantic Egoist), Grasset
* 2007: Au secours pardon, Grasset
* 2009: Un roman français, Grasset (translated into English as A French Novel by Frank Wynne)
* 2014: Oona & Salinger, Grasset
</div>

===מאמרים===
<div style="direction: ltr;">
* 2001: Dernier inventaire avant liquidation, Grasset
* 2011: Premier bilan après l'apocalypse, Grasset
</div>

===שיחות===
<div style="direction: ltr;">
* 2004: Je crois Moi non-plus : Dialogue entre un évêque et un mécréant Calmann-Lévy
</div>

==ספרי קומיקס==
<div style="direction: ltr;">
* 2002: Rester normal Dargaud
* 2004: Rester normal à Saint-Tropez Dargaud
</div>

==קישורים חיצוניים==

* 

קטגוריה:סופרים צרפתים
קטגוריה:חוקרי ספרות
קטגוריה:מנחי טלוויזיה צרפתים
קטגוריה:עיתונאים צרפתים
קטגוריה:צרפתים שנולדו ב-1965
איבר חסר העצמות

כתב יד אנגלי מן המאה ה-15.]]
אִיבָר חסר העצמות (בנורדית עתיקה: Ívarr hinn Beinlausi; באנגלית עתיקה: Hyngwar; מת בערך בשנת 873 בדבלין) היה מנהיג ויקינגי, אחד ממפקדי הצבא הוויקינגי הגדול אשר פלש לאנגליה במאה ה-9. רוב המידע הקיים על איבר מגיע מהסאגות הנורדיות המסורתיות. סאגות אלו נוטות לערבב עובדות היסטוריות עם פולקלור, אך קיומו של איבר כדמות היסטורית אינו מוטל בספק. עלילותיו מתועדות במסמכים היסטוריים, וניתן להתחקות אחר תנועותיו בוודאות יחסית.

על פי המסופר בסאגת רגנאר לודברוק, היה איבר בנו של השליט הוויקינגי רגנאר לודברוק ואשתו השלישית, הנסיכה אסלוג.

מקור כינויו אינו ברור ויש כמה תאוריות ביחס למקור כינויו כחסר עצמות. כמה מן הסאגות מתארות אותו כחסר עצמות, ואילו בסאגה על בניו של רגנאר נרמז שלא היו לו ילדים בשל אין-אונות. עם זאת, מקורות מספרים על אי-יכולתו של איבר לנוע בכוחות עצמו והוא הועבר ממקום למקום על גבי מגן. על פי הסאגה של רגנאר לודברוק, אי-יכולתו של איבר לנוע בכוחות עצמו הייתה תוצאה של קללה. אמו, אסלוג, הייתה ולווה (Völva) ועל כן יכלה לראות את הנולד. לאחר פרידה ארוכה ושובו של בעלה מפשיטה באנגליה, היא הזהירה אותו כי עליהם לחכות שלושה לילות לפני שיממשו את נישואיהם, אולם רגנאר לא התגבר על תשוקתו וסירב להאמין לנבואה.

אל מול מוגבלותו הפיזית, מדגישות הסאגות הנורדיות, את חכמתו וערמומיותו יוצאות הדופן והוא מתואר כמומחה באסטרטגיה וטקטיקות לחימה. מוגבלותו הפיזית לא מנעה ממנו להילחם וסאגת רגנאר לודברוק מדגישה גם את כוחו העצום בפלג הגוף העליון.

לאחר שרגנר נרצח על ידי מלך נורת'מבריה, יצא בשנת 865 הצבא הוויקינגי הגדול, שאיבר נמנה עם מנהיגיו, להילחם בנורת'מברים. איבר כבש את ממלכת נורת'מבריה ואת בירתה, יורק ב-867 ועל פי המסופר במסורת הנורדית, אף הוציא את מלכה אלה השני, להורג. בשנים שלאחר מכן כבש את אירלנד והוכתר שם למלך.

איבר נעלם מתיעוד היסטורי אחרי שנת 870 וגורלו הסופי אינו ברור. משערים, כי איבר מת באותה שנה או בשנת 873.

דמותו מגולמת על ידי אלכס אנדרסן בסדרה ויקינגים.

==לקריאה נוספת==
<div style="direction: ltr;">
*Julian D. Richards, The Vikings, Oxford, 2005.</div>

==קישורים חיצוניים==
* [http://www.historyfiles.co.uk/FeaturesBritain/EnglandIvarr.htm Anglo-Saxon Britain: In the Footsteps of Ivarr the Boneless] 
* [http://www.germanicmythology.com/FORNALDARSAGAS/ThattrRagnarsSonar.html The Tale of Ragnar's sons in English translation by Peter Tunstall with Facing Old Norse Text] 
* 
* 

==הערות שוליים==

קטגוריה:ויקינגים
קטגוריה:נפטרים ב-873
שארל קאבורה

שארל קאבורה (בצרפתית: Charles Kaboré; נולד ב-9 בפברואר 1988) הוא כדורגלן בורקינאי המשחק בעמדת הקשר בנבחרת בורקינה פאסו.

==קריירת מועדונים==
בשנת 2006 הוחתם בקבוצת ליבורן מהליגה השישית בצרפת. לאחר כשנתיים ראשי קבוצת מארסיי מהליגה הראשונה בצרפת התרשמו מקאבורה והחתימו אותו בקבוצה. בינואר 2013 חתם בקובאן קרסנודאר מההליגה הרוסית.

ב-25 באוגוסט 2015 הושאל ליריבה העירונית, קרסנודאר, עם אופציית רכישה. עשרה חודשים לאחר מכן קרסנודאר מימשה את האופציות ורכשה את קאבורה עד שנת 2019.

ביולי 2019 חתם בדינמו מוסקבה, עד קיץ 2021.

==נבחרת בורקינה פאסו==
קאבורה משחק בנבחרת מאז 2006 ואף מוביל את טבלת ההופעות במדים הלאומיים עם 100 הופעות.

==קישורים חיצוניים==

==הערות שוליים==

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:כדורגלני אולימפיק מרסיי
קטגוריה:כדורגלני קובאן קרסנודאר
קטגוריה:כדורגלני קרסנודאר
קטגוריה:כדורגלני דינמו מוסקבה
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:בורקינאים שנולדו ב-1988
פוסט-אמת

פוסט-אמת הוא מצב בו אנשים נוטים לקבל טיעון על סמך רגשותיהם ואמונתם, ולא על סמך עובדות.<ref></ref> זהו מצב בו קיים משבר אמון חברתי כלפי מי שבעבר ייצגו את האמת, כמו ערוצי החדשות המסורתיים.<ref name="auto1"></ref> 

בשנת 2016 המושג פוסט-אמת נבחר כמילת השנה על־ידי מילוני אוקספורד. זאת לאחר שהחברה הסתגלה לכך שפוליטיקאים יכולים לשקר מבלי שיזכו לגינוי.<ref></ref> 

במצב של פוסט-אמת, ישנו ביטול של תפקידן של עובדות בחיים הציבוריים.<ref name=":0"></ref> אפשר לראות ביטויים לפוסט-אמת בעלייה בפייק ניוז, שמועות ותאוריות קשר.<ref name=":0" />

== ראו גם ==
* שקר
* פייק ניוז
* פוליטיקה של פוסט-אמת
* בועת הפילטר

== הערות שוליים ==

קטגוריה:קצרמר פילוסופיה
קטגוריה:פילוסופיה
קטגוריה:מסרים שקריים
כריש עפרורי

כריש עפרורי בחופי אוסטרליה
כָּרִישׁ עַפְרוּרִי (שם מדעי: Carcharhinus obscurus) הוא כריש ממשפחת הכרישיים הנפוץ בימים טרופיים ברחבי העולם. מין זה הוא טורף-על העלול להיות מסוכן לבני אדם.

הוא אינו תוקף אנשים דרך קבע, אך עלול להתבלבל ולנשוך דייגים או צוללנים לעיתים נדירות. האדם אינו חלק ממזונו.

== טקסונומיה ==
חוקר הטבע שארל אלכסנדר לסואר פרסם לראשונה בשנת 1818 אודות הכריש העפרורי בכתב עת מדעי אמריקאי. לסואר קטלג אותו כסוג קוצן וציין זאת יחד עם המילה הלטינית "obscurus" שפירושה "כהה" או "מעומעם" בהתייחס לצבעו<ref></ref>. עם זאת, חוקרים אחרים שבאו אחריו קטלגו את המין הזה כסוג כריש. 

== בתי גידול ==
הכריש העפרורי נפוץ בעיקר בעומק של 400 מטרים בכל האוקיינוסים אבל בעיקר באזורים פוריים או טרופיים בתוך האוקיינוס השקט והאוקיינוס ההודי. הוא מצוי גם בימים הממוזגים. הם חיים ביחידות ומשריצים צאצאים חיים.

ניתן למצוא כריש זה בים האטלנטי לחופי מסצ'וסטס (ארצות הברית), ברזיל, איי בהאמה, קובה, האיים הקנריים, כף ורדה, סנגל, סיירה לאון, פורטוגל, ספרד ומרוקו. באוקיינוס ההודי ניתן למצוא אותו לחופי צפון אפריקה, מוזמביק, מדגסקר ועתים לחופי בנגל בים הערבי ובים סוף. באוקיינוס השקט ניתן למצוא את הכריש העפרורי לחופי יפן, סין, טייוואן, וייטנאם, אוסטרליה, קלדוניה החדשה, קלפורניה, מקסיקו וצ'ילה<ref></ref>. 

כרישים ממין זה נצפו בחוף הסמוך לתחנת הכוח אורות רבין בחדרה.

== תיאור פיזי ==
משקל ממוצע של כריש בוגר נע בין 160–180 ק"ג כאשר אורכו הממוצע נע סביבות 3.2 מטר, אך אורכו של הכריש העפרורי הגדול ביותר שתועד היה 4.2 מטרים ומשקלו 347 קילוגרם<ref></ref>. הוא בעל סנפירים מעוגלים, קשקשים כחולים-סגולים וסנפיר הגב שלו מעוגל מעט מהחזית. החוטם מעוגל והעיניים גדולות. 

== מזון ==
זהו טורף-על הניזון בעיקר מדגי גרם שונים כמו סרדין, הרינג, סלמון, מקרל ודגים נוספים, שוכני מצולות, אוקיינוסים או שוניות. כמו כן, הוא ניזון מסילוניות, כרישים אחרים ובטאים קטנים יותר, סרטנים, כוכבי ים, חיטחבים, זוחלים ימיים, יונקים ימיים, נבלות וגם משפכים תעשייתיים.

==קישורים חיצוניים==

*
* 
* משה גלעד, [https://www.haaretz.co.il/gallery/trip/.premium-MAGAZINE-1.5563707, הכרישים הגדולים הגיעו לחדרה והביאו עמם המון שאלות], באתר הארץ, 2 בינואר 2018

==הערות שוליים==

קטגוריה:בעלי חיים שתוארו ב-1818
קטגוריה:טקסונים שתוארו בידי שארל אלכסנדר לסואר
קטגוריה:כרישיים
קטגוריה:מגה-פאונה ימית
קטגוריה:דגים: טורפי-על
קטגוריה:דגים פאן-טרופיים
שבעת הרועים

שבעת הרועים הם רעיון המופיע ב: עניינם של שבעת הרועים אינו מבואר בתלמוד ובפרשני המקרא, אך פרושים שונים נכתבו בזמנינו אודות כוונת הנביא. על פי כל הפרושים, שבעת הרועים הם מנהיגים שעם ישראל לעתיד לבוא יזכה לגאולה על ידם או בזכותם.

== זיהוי שבעת הרועים ==
ב נכתב ששבעת הרועים הם: דוד באמצע, אדם שת ומתושלח מימינו, אברהם יעקב ומשה בשמאלו. בנוגע להיעדרותו הבולטת של יצחק משבעת הרועים, אמרו במדרש שבאותו הזמן הלך להציל את בניו מדינה של גיהנום. גם במסכת כלה רבתי פרק ז' הלכה ד' נאמר:

יש לשים לב לחוסר האחידות בין הגמרא הנזכרת נכתב שדוד המלך עצמו הוא אחד מן הרועים ואילו במסכת כלה מבואר שבן דוד הוא הרועה האמצעי ולא דוד עצמו.

בפירושו של רש"י על הפסוק במיכה כתב . בנוגע לסיבה שנמנו דווקא אישים אלו, כתב רש"י .

יש שייחסו, ככל הנראה בטעות, את שבעת הרועים לשבעת האושפיזין אשר נהוג להזמינם בחג הסוכות, אך במקורות אין לדבר אזכור.
===זיהוי שמונת נסיכי האדם===
בתלמוד בבלי שם נכתב ששמונת נסיכי האדם הם: ישי, שאול, שמואל, עמוס, צפניה, צדקיה, משיח, ואליהו. לא מוסבר מה יהיה תפקידם.

== אזכורים נוספים ==
בפיוט 'מעוז צור' נאמר בבית האחרון: 

== לקריאה נוספת ==
* 

==קישורים חיצוניים==

* [https://youtu.be/K-YiatUbUw0?t=2679 על פעולתם של שבעת הרועים בימינו] מתוך שעור על מילות הפיוט "מעוז צור" ביוטיוב, [https://www.youtube.com/channel/UC-Bp1Do5CLomDtt5vRtfz2w הרב אלחנן בן-נון רב היישוב שילה וישיבת בית אורות]

== הערות שוליים ==

*
קטגוריה:ניבים וביטויים תנ"כיים
אידריסה גייה

אידריסה גאנה גייה (בצרפתית: Idrissa Gana Gueye; נולד ב-26 בספטמבר 1989) הוא כדורגלן סנגלי המשחק בעמדת הקשר האחורי באברטון מהפרמייר ליג האנגלית ובנבחרת סנגל.

==קריירת מועדונים==
גייה נולד וגדל בדקר בירת סנגל, והוא מוסלמי אדוק.<ref></ref> החל את הקריירה בקבוצת דיאמברס מהליגה הסנגלית, עד המעבר שלו ב-2008 לליל מליגת העל בצרפת. בשנתיים הראשונות שיחק בעיקר בקבוצת המילואים עד שבעונת 2010/11 קיבל את ההזדמנות לשחק בקבוצה הבוגרת בעונת האליפות של ליל. גייה הפך לבורג מרכזי בקבוצה במדיה שיחק במשך ארבע השנים הבאות.

ב-10 ביולי 2015 גייה חתם באסטון וילה. לאחר שהקבוצה ירדה מהפרמייר ליג לליגת המשנה האנגלית, גייה נרכש על ידי אברטון ב-2 באוגוסט 2016 בחוזה לארבע שנים. גייה הוכתר לשחקן בעל התיקולים המוצלחים הרבים ביותר בחמש הליגות הבכירות באירופה לשנת 2016.

ב-30 ביולי 2019 חתם גייה בקבוצה הצרפתית פריז סן-ז'רמן מליג 1 הצרפתית עבור 32 מיליון אירו, בחוזה עד שנת 2023.

ב-1 בספטמבר 2022 חזר לליגת העל באנגליה ולאברטון, עמה חתם לשנתיים.

== קריירה בינלאומית ==
גייה ערך את הופעת הבכורה שלו בנבחרת הבוגרת של בשנת 2011. הוא ייצג את הנבחרת באולימפיאדת לונדון 2012, גביע אפריקה לאומות 2015, גביע אפריקה לאומות 2017, מונדיאל 2018.

בשנת 2021 היה חלק מהסגל של לטורניר גביע אפריקה לאומות 2021, טורניר שבו זכו הסנגלים בתואר אלופי אפריקה לראשונה בתולדותיהם, שם גייה כבש צמד מול בניצחון 3-1 בחצי הגמר מה שהעלה אותם לגמר בו ניצחו בפנדלים את אחרי 0-0 בתום 120 דקות.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== תארים ==
=== קבוצתיים ===
; ליל
* ליג 1 (1): 2010/11

; פריז סן ז'רמן
* ליג 1 (2): 2019/20, 2021/22
* הגביע הצרפתי (2): 2019/20, 2020/21
* גביע הליגה הצרפתי (1): 2019/20
* הסופר קאפ הצרפתי (2): 2020, 2022

; נבחרת סנגל
* גביע אפריקה לאומות (1): 2021

=== אישיים ===
* נבחרת השנה באפריקה (1): 2019

==קישורים חיצוניים==

==הערות שוליים==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:מוסלמים
קטגוריה:כדורגלני ליל
קטגוריה:כדורגלני אסטון וילה
קטגוריה:כדורגלני אברטון
קטגוריה:כדורגלני פריז סן-ז'רמן
קטגוריה:כדורגלני נבחרת סנגל
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:סנגלים שנולדו ב-1989
אולפני טריטון

אולפני טריטון הם אולפני הקלטות שהוקמו ב-1972 ופעלו עד ל-1999. האולפנים נחשבים למשפיעים ביותר על תולדות המוזיקה הישראלית.

==היסטוריה==
יצחק (פרנקי) גליקסמן וטומי פרידמן שהיו חברי להקת גייסות השריון הקימו את להקת קווינטט שפעלה עד שנת 1972. בסוף 1972 הלהקה התפרקה, ופרידמן יחד עם גליקסמן הקים את האולפנים ברחוב אידלסון 13 בתל אביב. כעבור שנתיים האולפנים עברו לרחוב ה’ באייר המקיף את כיכר המדינה ובסוף שנות השבעים הועתקו לאזור התעשייה בבני ברק, שם פעלו עד לסגירתם.

במהלך השנים הוקלטו באולפנים אלבומים של אמנים בולטים רבים בישראל כמו "סוף עונת התפוזים" של תמוז, "חתונה לבנה" של שלום חנוך, "אפר ואבק" של יהודה פוליקר, "סיפורי פוגי" של כוורת, "שירי תימן" של עפרה חזה, "היו זמנים" של זוהר ארגוב, "הכבש השישה עשר" ומרבית אלבומיו של אריק איינשטיין. באולפנים החלו לפעול לראשונה הלהקות כוורת, קילר הלוהטת ותיסלם והאמנים יהודית רביץ, שלמה ארצי, דפנה ארמוני ורמי קליינשטיין.

== קישורים חיצוניים ==
* דודי פטימר, [https://dudipedia.wordpress.com/tag/אולפני-טריטון "פרנקי" – סיפורו של הנגן, זמר וטכנאי הסאונד של "טריטון" פרנקי גליקסמן], דודיפדיה-פרויקט שימור המוזיקה הישראלית, 28 באפריל 2015
* [https://www.discogs.com/label/282018-Triton-Studios?sort=year&sort_order=asc אולפני טריטון] באתר Discogs

== ראו גם ==
* אולפני קולינור
* אלבומים שהוקלטו באולפני טריטון

טריטון
קטגוריה:ישראל: מוזיקה
קטגוריה:תל אביב-יפו: מוזיקה
ג'וניור קבאננגה

ג'וניור קבאננגה קאלונז'י (בצרפתית: Junior Kabananga Kalonji, נולד ב-4 באפריל 1989 בקינשאסה, זאיר) הוא כדורגלן קונגולזי המשחק בעמדת החלוץ בקבוצת שחטיור סליהורסק מהליגה הבלארוסית, ובנבחרת הרפובליקה הדמוקרטית של קונגו בכדורגל.

==קריירה==
===קריירת מועדונים===
קבאננגה החל את הקריירה המקצוענית שלו בשנת בקבוצת MK Étanchéité מעיר הולדתו, ששיחקה אז בליגה השנייה בקונגו. הוא שיחק בקבוצה עונה אחת, שלאחריה עבר לשחק באנדרלכט מליגת העל הבלגית. מאוחר יותר נודע כי הקבוצה הבלגית השתמשה במסמכים מזויפים בעת ההעברה. בעונת עבר ג'וניור בהשאלה לבירסחוט, ועונה לאחר מכן בהשאלה לרוסלארה. ב- חתם על חוזה לשנתיים בסרקל ברוז'. אחרי שתי עונות בברוז', בהן כבש 13 שערים ב-64 הופעות, עבר ג'וניור ביוני לאסטנה מליגת העל הקזחית, בה חתם על חוזה לשנתיים וחצי. ג'וניור הבקיע 5 שערים בחצי העונה הראשונה שלו בקזחסטן, ועזר לקבוצה לזכות באליפות. בסיום העונה בקזחסטן עבר בהשאלה לקראבוקספור עד סיום העונה האירופית. בעונה הבאה באסטנה עזר ג'וניור לקבוצה לזכות באליפות ובגביע הקזחי, כשהוא מבקיע 5 שערים בליגה ו-3 בגביע. ב-31 בינואר 2018 חתם בא-נסר הסעודית לשנתיים וחצי. ב-11 ביולי 2018 הושאל לאסטנה לשנה.

===קריירה בינלאומית===
ג'וניור משחק בנבחרת הרפובליקה הדמוקרטית של קונגו בכדורגל מאז 2014, השתתף איתה בגביע אפריקה לאומות 2015, בו זכתה במדליית הארד, ובגביע אפריקה לאומות 2017, בו הבקיע שלושה שערים בשלושת המשחקים הראשונים - מה שנתן לו את תואר מלך השערים של הטורניר.

==קישורים חיצוניים==

==הערות שוליים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני אנדרלכט
קטגוריה:כדורגלני בירסחוט
קטגוריה:כדורגלני רוסלארה
קטגוריה:כדורגלני סרקל ברוז'
קטגוריה:כדורגלני אסטנה
קטגוריה:כדורגלני קראבוקספור
קטגוריה:כדורגלני א-נסר
קטגוריה:כדורגלני מועדון ספורט קטר
קטגוריה:כדורגלני שחטיור סליהורסק
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:אישים מהרפובליקה הדמוקרטית של קונגו שנולדו ב-1989
טיסה 6491 של טורקיש איירליינס

טיסה 6491 של טורקיש איירליינס (TK6491/THY6491) הייתה טיסת מטען סדירה שהופעלה על ידי חברת ACT איירליינס מטעם טורקיש איירליינס קרגו, מהונג קונג לאיסטנבול דרך בישקק שבקירגיזסטן. ב-16 בינואר 2017 לקראת הנחיתה בנמל התעופה מאנאס שבבישקק המטוס מדגם בואינג 747-412f התרסק, ו-4 אנשי הצוות של המטוס ועוד 35 בני אדם נהרגו בהתרסקות על הקרקע.

== ההתרסקות ==
בשעה 07:19 שעון מקומי (01:19 UTC), המטוס התרסק סמוך למסלול 26 בנמל התעופה מאנאס שבבישקק, ביום של ערפל סמיך. על פי דיווחים ראשוניים המטוס לא הצליח לטפס מספיק לגובה כדי לעשות הקפה, והתרסק לתוך הבניינים הסמוכים. הרשויות המקומיות טענו מיד שהמטוס התעקש לנחות מיד, ולא ניסו לבטל את הנחיתה. סך ההרוגים בהתרסקות היה 39 אנשים (4 אנשי צוות ועוד 35 על הקרקע) מתוכם 17 ילדים. עדים מקומיים דיווחו שמיד לאחר ההתרסקות הטייס עדיין היה בהכרה והיה צריך לחתוך את חגורת הבטיחות ממנו, הוא הובהל באמבולנס לבית החולים. בנוסף לפחות 15 אנשים נפצעו בהם ילדים, ולפחות 23 בתים נהרסו בהתרסקות, נמל התעופה נסגר וכל הטיסות בוטלו.
הזנב של המטוס מטיסה 6491

== ראו גם ==
* אסון ביילמר

==קישורים חיצוניים==

== הערות שוליים ==

טורקיש איירליינס, 6491
טורקיש איירליינס, 6491
קטגוריה:קירגיזסטן: היסטוריה
קטגוריה:אסונות ב-2017
קטגוריה:טורקיה: תעופה
טורקיש איירליינס, 6491
טורקיש איירליינס, 6491
קטגוריה:טורקיש איירליינס
אנדרו פוזדר

אנדרו פרנקלין "אנדי" פוזדר (נולד ב-11 ביולי 1950) הוא איש עסקים אמריקאי. מאז שנת 2000 הוא משמש כיו"ר ומנכ"ל חברת CKE המפעילה מספר רשתות מזון מהיר בארצות הברית. ב-1978 סיים תואר JD במשפטים מאוניברסיטת וושינגטון בסנט לואיס, במהלך הלימודים שימש סגן עורך מגזין הביקורת המשפטית של האוניברסיטה. במהלך שנות ה-80 נחשב פוזדר לאחד ממובילי המאבק נגד זכות ההפלה במדינת מיזורי.

לחברת CKE שהוא מנהל 3700 סניפי מזון מהיר בארצות הברית ו-40 במדינות נוספות, והיא מעסיקה כ-75 אלף עובדים. החברה שילמה במהלך כהונתו מיליונים לעובדים בגין הפרת זכויותיהם החוקיות, וספגה ביקורת גם בגין פרסומות סקסיסטיות. כמו כן התבטא כנגד העלאת שכר המינימום.

פוזדר היה תורם מרכזי לקמפיין הבחירות של דונלד טראמפ לנשיאות ארצות הברית, וריכז גם את גיוס התרומות לקמפיין באזור קליפורניה.

פודזר נישא לליסה הנינג בשנת 1973 והתגרש ממנה בשנת 1987, לשניהם שני ילדים. ב-1987 נישא בשנית עם דיאנה ל. דשר. כיום יש לו שישה ילדים. הוא מתגורר עם רעייתו בפרנקלין שבטנסי. פוזדר מתואר כנוצרי קתולי אדוק.

לאחר ניצחונו של דונלד טראמפ בבחירות לנשיאות ארצות הברית שנערכו ב-2016 הוא מינה את פוזדר למזכיר העבודה בממשלו. ב-15 בפברואר 2017 ויתר פוזדר על המינוי לנוכח קשיים באישורו בסנאט.

==קישורים חיצוניים==

* 

==הערות שוליים==

קטגוריה:בוגרי אוניברסיטת המדינה של קליבלנד
קטגוריה:בוגרי בית הספר למשפטים באוניברסיטת וושינגטון בסנט לואיס
קטגוריה:אנשי עסקים אמריקאים
קטגוריה:אמריקאים שנולדו ב-1950
אדולף השני, נסיך שאומבורג-ליפה

אדולף השני, נסיך שאומבורג-ליפה (בגרמנית: Adolf II. Fürst zu Schaumburg-Lippe; 23 בפברואר 1883 – 26 במרץ 1936) היה נסיך שאומבורג-ליפה בין השנים 1911–1918.

==ביוגרפיה==
אדולף נולד ב-23 בפברואר 1883 בשטדטהאגן שהשתייכה לנסיכות שאומבורג-ליפה, והייתה חלק מהאימפריה הגרמנית, והיה בנם של גאורג, נסיך שאומבורג-ליפה ומריה אנה, נסיכת סקסוניה-אלטנבורג, בתו של מוריץ, נסיך סקסוניה-אלטנבורג. בשנת 1893 מת סבו אדולף הראשון, נסיך שאומבורג-ליפה ואביו עלה לשלטון כגאורג, נסיך שאומבורג-ליפה, ואדולף הפך לנסיך הכתר של הנסיכות.

ב-29 באפריל 1911 מת אביו גאורג, נסיך שאומבורג-ליפה, ואדולף עלה לשלטון במקומו. במהלך שלטונו פתח אדולף לציבור את עיר הספא באד איילזן, וכן טיפח את המבנים בעיירה.

ב-15 בנובמבר 1918 נאלץ אדולף לוותר על כסאו, בעקבות התבוסה במלחמת העולם הראשונה והמהפכה הגרמנית שהתחוללה בעקבותיה. הנסיכות הפכה למדינה החופשית שאומבורג-ליפה, ואדולף גלה לבריוני שבאיסטריה.

ב-10 במרץ 1920 התחתן אדולף בברלין עם השחקנית אלן בישופ-קורטהאוז, וב-26 במרץ 1936 נהרגו השניים בתאונת מטוס בסומפאנחו, מקסיקו. אחיו של אדולף - פרידריך כריסטיאן, נסיך שאומבורג-ליפה, שהיה שלישו של יוזף גבלס, סירב להתיר את קבורתה של אלן יחד עם אדולף באחוזת המשפחה, בטענה שאינה ממוצא ארי.

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| אדולף השני, נסיך שאומבורג-ליפה בית ליפה נולד:23 בפברואר 1883 מת:26 במרץ 1936
|-
| rowspan="1" align="center"| גאורג
| rowspan="1" align="center"| נסיכות שאומבורג-ליפה 1911–1918
| rowspan="1" align="center"| הנסיכות בוטלה
|}

קטגוריה:נסיכים גרמנים
קטגוריה:גרמנים שנולדו ב-1883
קטגוריה:גרמנים שנפטרו ב-1936
גאורג, נסיך שאומבורג-ליפה

גאורג, נסיך שאומבורג-ליפה (בגרמנית: Georg Fürst zu Schaumburg-Lippe; 10 באוקטובר 1846 – 29 באפריל 1911) היה נסיך שאומבורג-ליפה בין השנים 1893–1911.

==ביוגרפיה==
גאורג נולד ב-10 באוקטובר 1846 בביקבורג שהשתייכה לנסיכות שאומבורג-ליפה, והיה בנם של אדולף הראשון, נסיך שאומבורג-ליפה והרמינה, נסיכת ולדק ופירמונט, בתו של גאורג השני, נסיך ולדק ופירמונט.

ב-8 במאי 1893 מת אביו אדולף הראשון, נסיך שאומבורג-ליפה, וגאורג עלה לשלטון במקומו. בשנת 1907 חגגו גאורג ואשתו את חתונת הכסף, ולרגל המאורע העניק להם וילהלם השני, קיסר גרמניה את טירת שאומבורג, שהועברה לשליטת בית הוהנצולרן לאחר מלחמת אוסטריה–פרוסיה שבה תמכה שאומבורג-ליפה באוסטריה. כמו כן נועדה המתנה להוות הוקרה לגאורג על תמיכתו בקיסר במאבק הירושה בנסיכות ליפה.

ב-29 באפריל 1911 מת גאורג, ובנו אדולף השני, נסיך שאומבורג-ליפה עלה לשלטון במקומו.

==משפחתו==
ב-16 באפריל 1882 התחתן גאורג עם מריה אנה, נסיכת סקסוניה-אלטנבורג, בתם של מוריץ, נסיך סקסוניה-אלטנבורג ואוגוסטה, נסיכת סקסוניה-מיינינגן, ממנה נולדו לו 9 ילדים:
* אדולף השני, נסיך שאומבורג-ליפה (1883–1936)
* מוריץ גאורג, נסיך שאומבורג-ליפה (1884–1920)
* פטר, נסיך שאומבורג-ליפה (1886)
* וולארד, נסיך שאומבורג-ליפה (1887–1962)
* שטפן, נסיך שאומבורג-ליפה (1891–1965)
* היינריך, נסיך שאומבורג-ליפה (1894–1952)
* מרגרטה, נסיכת שאומבורג-ליפה (1896–1897)
* פרידריך כריסטיאן, נסיך שאומבורג-ליפה (1906–1983)
* אליזבת, נסיכת שאומבורג-ליפה (1908–1933)

== אילן יוחסין ==

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| אדולף הראשון, נסיך שאומבורג-ליפה בית ליפה נולד:10 באוקטובר 1846 מת:29 באפריל 1911
|-
| rowspan="1" align="center"| אדולף הראשון
| rowspan="1" align="center"| נסיכות שאומבורג-ליפה 1893–1911
| rowspan="1" align="center"| אדולף השני
|}

קטגוריה:נסיכים גרמנים
קטגוריה:גרמנים שנולדו ב-1846
קטגוריה:נפטרים ב-1911
אוסקר גריסוולד

לוטננט גנרל אוסקר וולברטון גריסוולד (באנגלית: Oscar Woolverton Griswold; 22 באוקטובר 1886 - 28 בספטמבר 1959) היה מפקד בכיר בצבא ארצות הברית אשר פיקד על כוחות במלחמת העולם השנייה.

==ביוגרפיה==
===תחילת דרכו===
גריסוולד נולד ב-22 באוקטובר 1886 בעמק רובי שבמדינת נבדה, ארצות הברית. בין 1905–1906 הוא למד באוניברסיטת נבדה, לפני שנרשם ללימודים באקדמיה הצבאית של ארצות הברית (וסט פוינט). הוא סיים את הלימודים ב-1910, והתגייס כלוטננט משנה לצבא ארצות הברית. בין 1914–1917 הוא הוצב בסין, לפני שנשלח לחזית המערבית במלחמת העולם הראשונה. הוא שרת בדיוויזיה ה-84 של חיל המשלוח האמריקאי, ובין היתר השתתף במתקפת מז-ארגון. בין עד 1921 עד 1935 הוא למד במכללות צבאיות שונת ומילא תפקידי מנהל ומטה. ב-1 במרץ 1935 הוא הועלה לדרגת לוטננט קולונל, וב-1 ביולי 1936 הוא הוצב כנספח במטה הכללי של חיל הרגלים. ב-1 ביולי 1939 הוא הועלה לדרגת קולונל, וב-18 בספטמבר של אותה שנה מונה למפקד רגימנט הרגלים ה-29. ב-1 באוקטובר 1940 הוא הועלה לדרגה זמנית של בריגדיר גנרל (כוכב אחד), ומונה לסגן מפקד הדיוויזיה ה-4. במרץ 1941, הוא הוצב במחנה קרופט בדרום קרוליינה. ב-5 באוגוסט 1941 הוא הועלה לדרגה זמנית של מייג'ור גנרל (שני כוכבים), ב-18 באוגוסט של אותה שנה מונה למפקד הדיוויזיה ה-4, וב-7 באוקטובר מונה למפקד הקורפוס ה-4.

===מלחמת העולם השנייה===

עם כניסתה של ארצות הברית למלחמת העולם השנייה בדצמבר 1941 היה גריסוולד מפקד הקורפוס ה-4. הקורפוס לא השתתף בקרבות. באפריל 1943 הוא מונה למפקד הקורפוס ה-14 ונשלח עמו לזירה הפסיפית. הוא הוביל אותו במהלך המערכה באיי שלמה ובקרבות על האי ניו ג'ורג'יה. ב-15 בדצמבר של אותה שנה נשלח הקורפוס שלו למערכה בבוגנוויל והחליף שם את קורפוס הנחתים ה-1 של רוי גייגר. הקורפוס שלו התבסס בראש החוף של בעלות הברית באי בוגנוויל. ב-1 במרץ 1944 גריסוולד הועלה לדרגת בריגדיר גנרל. בין ה-9 ל-17 במרץ 1944 פתחו היפנים במתקפת-נגד רחבת ממדים כנגד ראש החוף. הקורפוס של גריסוולד הגן עליו בחירוף נפש, תוך הסבת אבדות רבות ליפנים, שנסוגו לאחר הקרב לצפון ולדרום האי. באפריל החלו האמריקאים להרחיב בהדרגה את ראש הגשר. לאחר מכן נשלח להילחם במערכה בפיליפינים כחלק מהארמייה השישית של וולטר קרוגר. ב-14 באפריל 1945 הוא הועלה לדרגה זמנית של לוטננט גנרל (שלושה כוכבים), והיה מועמד לקבל את הפיקוד על הארמייה העשירית בעקבות מותו של סיימון בוליבר באקנר הבן. בסופו של דבר נבחר במקומו ג'וזף סטילוול.

===לאחר המלחמה===
ב-5 בנובמבר 1945 מונה למפקד הקורפוס ה-2, וב-30 במאי 1946 הועבר לפקד על הקורפוס ה-4. ב-11 ביוני של אותה שנה מונה למפקד הארמייה השביעית, וב-1 בדצמבר הועלה לדרגת מייג'ור גנרל. ב-15 במרץ 1947 הועבר לפקד על הארמייה השלישית. באוקטובר של אותה שנה פרש מהצבא, בדרגה קבועה של לוטננט גנרל. הוא נפטר ב-28 בספטמבר 1959 בגיל 72.

==קישורים חיצוניים==

* [http://www.generals.dk/general/Griswold/Oscar_Woolverton/USA.html אוסקר גריסוולד] באתר הגנרלים של מלחמת העולם השנייה 
* 

קטגוריה:קצינים אמריקאים במלחמת העולם הראשונה
קטגוריה:גנרלים אמריקאים במלחמת העולם השנייה
קטגוריה:מפקדי גייסות בצבא ארצות הברית במלחמת העולם השנייה
קטגוריה:מפקדי ארמיות בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:מפקדי הדיוויזיה הרביעית (ארצות הברית)
קטגוריה:אמריקאים שנולדו ב-1886
קטגוריה:אמריקאים שנפטרו ב-1959
עונת 1966/1967 בבונדסליגה

עונת 1966/1967 הייתה העונה הרביעית של הבונדסליגה, שהיא הליגה הגרמנית הבכירה בכדורגל. העונה החלה ב-20 באוגוסט 1966 והסתיימה ב-3 ביוני 1967. 

פורטונה דיסלדורף ורוט-וייס אסן עלו מהליגות האזוריות.

איינטרכט בראונשווייג זכתה בתואר האליפות. 

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, קבוצה עם יחס גבוה יותר של שערים שנכבשו/שערים שנספגו הייתה מקבלת יתרון.

הליגה כללה 18 קבוצות. קבוצות שסיימו במקומות 17 ו-18 נשרו בסוף העונה לליגות אזוריות במקום שתי קבוצות מהליגות האזוריות שעלו במקומן. לקביעת העולות היה נערך טורניר בו השתתפו שתי קבוצות מחמש ליגות אזוריות, סך הכל 10 קבוצות.

פורטונה דיסלדורף ורוט-וייס אסן ירדו לליגות אזוריות לאחר עונה בודדת בונדסליגה.

==כדורגלנים מצטיינים==
לותר אמריך מבורוסיה דורטמונד כבש 28 שערים, והיה מלך השערים של הליגה עונה השנייה ברציפות, והפעם בצוותא עם גרד מילר מבאיירן מינכן, שגם הוא הבקיע 28 שערים.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|יחס שערים
!width=20|נקודות
|-bgcolor=#BBF3BB
| 1.|| איינטרכט בראונשווייג (אלופה)|| 34|| 17|| 9|| 8|| 49 || 27|| 22||1.815|| 43
|- bgcolor="#97DEFF"
| 2.|| מינכן 1860|| 34|| 17|| 7|| 10|| 60 || 47|| 13||1.277|| 41
|- 
| 3.|| בורוסיה דורטמונד|| 34|| 15|| 9|| 10|| 70 || 41|| 29||1.707|| 39
|- bgcolor="#97DEFF"
| 4.|| איינטרכט פרנקפורט|| 34|| 15|| 9|| 10|| 66 || 49|| 17||1.347|| 39
|- 
| 5.|| פ.צ. קייזרסלאוטרן|| 34|| 13|| 12|| 9|| 43 || 42|| 1||1.024|| 38
|- bgcolor="#FFFF75"
| 6.|| באיירן מינכן || 34|| 16|| 5|| 13|| 62 || 47|| 15||1.319|| 37
|- bgcolor="#97DEFF"
| 7.|| פ.צ. קלן|| 34|| 14|| 9|| 11|| 48 || 48|| 0||1 || 37
|- 
| 8.|| בורוסיה מנשנגלדבך|| 34|| 12|| 10|| 12|| 70 || 49|| 21||1.429|| 34
|- bgcolor="#97DEFF"
| 9.|| הנובר 96|| 34|| 13|| 8|| 13|| 40 || 46|| 6-||0.87|| 34
|- 
| 10.|| נירנברג|| 34|| 12|| 10|| 12|| 43 || 50|| 7-||0.86|| 34
|- 
| 11.|| דיסבורג|| 34|| 10|| 13|| 11|| 40 || 42|| 2-||0.952|| 33
|- 
| 12.|| שטוטגרט|| 34|| 10|| 13|| 11|| 48 || 54|| 6-||0.889|| 33
|- 
| 13.|| קרלסרוהה|| 34|| 11|| 9|| 14|| 54 || 62|| 8-||0.871|| 31
|- bgcolor="#FFFF75"
| 14.|| המבורג|| 34|| 10|| 10|| 14|| 37 || 53|| 16-||0.698|| 30
|- 
| 15.|| שאלקה 04|| 34|| 12|| 6|| 16|| 37 || 63|| 26-||0.587|| 30
|- 
| 16.|| ורדר ברמן|| 34|| 10|| 9|| 15|| 49 || 56|| 7-||0.875|| 29
|- bgcolor="#ffcccc"
| 17.|| פורטונה דיסלדורף || 34|| 9|| 7|| 18|| 44 || 66|| 22-||0.667|| 25
|- bgcolor="#ffcccc"
| 18.|| רוט-וייס אסן || 34|| 6|| 13|| 15|| 35 || 53|| 18-||0.66|| 25
|}
{| class="wikitable sortable" style="text-align: right;"
!מיקום !! תוצאה
|-
|bgcolor=#BBF3BB|מקום 1 || גביע אירופה לאלופות בכדורגל
|-
|bgcolor=#97DEFF|מקום 2,4,7,9|| גביע הירידים
|-
|bgcolor=#FFFF75|מקום 6,14|| גביע מחזיקות הגביע
|-
|bgcolor=#FFBBBB|מקום 17-18|| ירידה לליגות אזוריות
|}

==קישורים חיצוניים==
* [http://www.rsssf.com/tablesd/duit67.html נתונים מפורטים מאתר rsssf]
* [http://www.bdfutbol.com/en/t/tger1966-67.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-1967
קטגוריה:תחרויות כדורגל ב-1966
אוכלי פלנקטון

[[מנטה ענק ניזונה מפלנקטון]]
[[אורליה כחולה ניזונה מיצורים קטנים עם זרועותיה.]]
אוכלי פלנקטון (Planktivore) הם בעלי חיים הניזונים בעיקר מיצורים ימיים קטנים ומפלנקטון שצף במים. את יצורי הפלנקטון הם מסננים מהמים בדרכים שונות ולעיתים הם עוזרים לנקות את המים. עקב כך מכונים חלקם מינים מהנדסי סביבה. בני קבוצה זו שונים אחד מהשני וכוללים את היצורים הגדולים ביותר בים וגם את הקטנים ביותר, מחסרי חוליות פרימיטיביים ועד יונקים ועופות ים.

הפלנקטון כולל מגוון רחב של יצורים ימיים זעירים: פיטופלנקטון - פלנקטון צמחי, בעיקר אצות זעירות; זואופלנקטון - בעלי חיים מיקרוסקופיים, קריל, סרטנים זעירים (כגון שטרגליים), פגיות, ביצים ועוד. הפלנקטון לרוב חסר יכולת תנועה ונסחף עם הזרם. אף על פי שמדובר ביצורים זעירים מאוד, הם קיימים בכמויות עצומות ומרוכזים בנחילי ענק שבהם מיליוני ומיליארדי פרטים במשקל שיכול להגיע למספר רב של טונות. הפלנקטון נמצא בבסיס מארג המזון הימי.

דגים רבים הם מסנני פלנקטון. הגדולים מבין הדגים - כריש לווייתני, כריש ענק וכריש גדול פה ניזונים מסינון יצורים קטנים עם זימיהם העצומים שנועדו ללקט בעיקר שטרגליים שונים וכן ביצי דגים, חסרי חוליות וגם דגים קטנים. דגי סחוס מסננים את מזונם באמצעות הזימים, שמשמשים פתח ליציאת המים. גם דגי המנטה ניזונים בעיקר מפלנקטון וביצי דגים ודג השמש וצב ים גילדי ניזונים בעיקר ממדוזות שגם הם נחשבות לפלנקטון ואינם שוחים בכוחות עצמם.

להקות דגים כמו ההרינג, הלברק או האנשובי ניזונות באופן קבע מחסילונים קטנים. חסילונים כמו קריל אנטארקטי עצמם בעלי רשתות זעירות איתם הם לוכדים חלקיקים יותר קטנים מהם ובעיקר פיטופלנקטון. ישנם גם סרטנים ממשפחת Porcellanidae המנופפים בזרועותיהם וכך לוכדים חלקיקים קטנים.

לווייתני מזיפות מסננים את הפלנקטון מהמים באמצעות שיניהם מכוסות השערות המכונים "מזיפות", שהן למעשה מסננת ענקית הנמצאת לרוחב הפה במקום שיניים. הלווייתן שוחה אל תוך נחיל הפלנקטון עם פה פעור לרווחה, בולע כל מה שנקרה בדרכו, סוגר את הפה חלקית כך שרק המזיפות חשופות למים, ואז דוחף בלשונו את כל מה שבלע, המים נדחפים החוצה דרך המזיפות ואילו הפלנקטון והחומר המזין נתקעים בין השערות ולא יכולים לצאת. לווייתני המזיפות הגדולים ניזונים בשיטה זו גם מנחילי קריל המורכבים מסרטנאים זעירים.

גם לובודון הסרטנים ניזון מיצורים קטנים דומים בעזרת שיניו המיוחדות.

מבין העופות בולטים עופות הפלמינגו בעלי המקור המוזר העוזר לבלוע סרטנים קטנים ואצות בעודם במים בלי לבלוע חתיכות בוץ. בנוסף ישנם כמה ברווזים ויסעורים המסננים את מזונם הקטן.

יצורים חסרי חוליות רבים ניזונים באמצעות סינון והיצמדות לקרקעית עם יכולת שאיבה של יצורים קטנים או של חלקיקי מזון צפים וחלק אחר יכול גם לנו באיטיות חיפוש אחר פלנקטון. בין היצורים הללו נמצאים מיתרני זנב, ספוגיים, מלפפוני ים, הידרתים, מדוזות, כמה אלמוגים, שושנות ים, צדפות ורכיכות נוספות.

קטגוריה:התנהגויות אכילה בעולם החי
סימקה 1100

סימקה 1100, שנת [[1972]]
סימקה 1100, שנת [[1974]]
סימקה 1100 
סימקה 1100, סטיישן 
סימקה 1100, [[טנדר]]
סימקה 1100, מסחרית 
סימקה 1100 (צרפתית: Simca 1100) היא מכונית סופר מיני שיוצרה על ידי חברת סימקה הצרפתית בשנים 1967–1982. סך הכול יוצרו כ-2,200,000 יחידות בצרפת, ספרד ושוודיה.

==היסטוריה==
בשנת 1962 הוחלט בחברת סימקה על "פרויקט 928" לתכנון רכב קטן ומרווח, שיסיע 5 נוסעים, ובעל תא מטען יחסית גדול, וזאת לאחר מחקר שוק ממושך שערכה החברה. קרייזלר השתלטה על סימקה בשנת 1963 ואישרה את התוכנית. בנוסף לצרפת, "סימקה 1100" יוצרה גם בספרד ושוודיה. משנת 1974 נמכרה הסימקה 1100 בארצות הברית. בבריטניה נמכרה תחת השם "סימקה 1204".

בשנת 1967 נמכרו 251,056 יחידות, ובשנת 1968 350,083 יחידות.

בצרפת, הסימקה 1100 התחרתה בתכונות ובמחיר עם דגם הרנו 6.

הסימקה 1100 שווקה בישראל והייתה מכונית מאד פופולרית.

דגם ה-מאטרה ראנצ'ו התבסס על גרסת הסופרמיני "סימקה 1100" (גרסת טנדר) תוך שימוש במבנה הקדמי שלו ושלדה מתוחה.

==גרסאות סימקה 1100==
* 3 דלתות האצ'בק
* 5 דלתות האצ'בק
* 5 דלתות סטיישן
* 2 דלתות טנדר (יוצר עד 1985)
* 3 דלתות טנדר (יוצר עד 1985)

==מפרט טכני ומידות==

* מנוע רוחב, הנעה קדמית, 4 צילינדרים, 944 סמ"ק, המפתח 33 כ"ס
* מנוע 1,118 סמ"ק המפתח 37 כ"ס, 38 כ"ס, 44 כ"ס
* מנוע 1,204 סמ"ק המפתח 43 כ"ס
* מנוע 1,294 סמ"ק המפתח 46 כ"ס, ו-55 כ"ס
* מנוע 1,442 סמ"ק המפתח 61 כ"ס (יוצר בספרד בלבד)
* תיבת הילוכים ידנית – 4 מהירויות
* תיבת הילוכים חצי אוטומטית – 3 מהירויות
* בלמי דיסק
* מושב מתקפל אחורי 
* גוף הרכב מרותך למסגרת
* אורך הרכב – 3,937 מ"מ
* רוחב – 1,587 מ"מ
* גובה – 1,460 מ"מ
* בסיס גלגלים – 2,520 מ"מ
* משקל – 918 ק"ג לגרסת 3 דלתות הצ'בק

==ראו גם==
* מאטרה ראנצ'ו
* סימקה
* קרייזלר

==לקריאה נוספת==

* [https://www.youtube.com/watch?v=Rp0aU0StuWY סימקה 1100, 1975] (1:37 דקות), יו-טיוב
* [https://www.youtube.com/watch?v=a0nyIwO4DMM סימקה 1100, 1976 ] (4:17 דקות), יו-טיוב
* [https://www.youtube.com/watch?v=ryI2t53jVls סימקה 1100, 1976 ] (4:37 דקות), יו-טיוב

== קישורים חיצוניים ==

קטגוריה:מכוניות סופרמיני
קטגוריה:דגמי מכוניות שהושקו ב-1967
1100
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב המיוצרים בשוודיה
עונת 1967/1968 בבונדסליגה

עונת 1967/1968 הייתה העונה החמישית של הבונדסליגה, שהיא הליגה הגרמנית הבכירה בכדורגל. העונה החלה ב-18 באוגוסט 1967 והסתיימה ב-28 במאי 1968. 

אלמניה אאכן ובורוסיה נוינקירכן עלו מהליגות האזוריות.

נירנברג זכתה בתואר האליפות. 

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, קבוצה עם יחס גבוה יותר של שערים שנכבשו/שערים שנספגו הייתה מקבלת יתרון. החל מעונה זו היה ניתן להחליף שחקן במהלך המשחק.

הליגה כללה 18 קבוצות. קבוצות שזכו במקום 17-18 עברו בסוף העונה לליגות אזוריות במקום שתי קבוצות מליגות אזוריות. לקביעת העולות היה נערך טורניר בו השתתפו שתי קבוצות מ-5 ליגות אזוריות, סך הכל 10 קבוצות.

בורוסיה נוינקירכן וקרלסרוהה ירדו לליגות אזוריות.

==כדורגלנים מצטיינים==
הנס להר פ.צ. קלן כבש 27 שערים, והיה מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|יחס שערים
!width=20|נקודות
|-bgcolor=#BBF3BB
| 1.|| נירנברג (אלופה)|| 34|| 19|| 9|| 6|| 71 || 37|| 34||1.919|| 47
|- 
| 2.|| ורדר ברמן|| 34|| 18|| 8|| 8|| 68 || 51|| 17||1.333|| 44
|- 
| 3.|| בורוסיה מנשנגלדבך|| 34|| 15|| 12|| 7|| 77 || 45|| 32||1.711|| 42
|- bgcolor="#FFFF75"
| 4.|| פ.צ. קלן|| 34|| 17|| 4|| 13|| 68 || 52|| 16||1.308|| 38
|- 
| 5.|| באיירן מינכן || 34|| 16|| 6|| 12|| 68 || 58|| 10||1.172|| 38
|- bgcolor="#97DEFF"
| 6.|| איינטרכט פרנקפורט|| 34|| 15|| 8|| 11|| 58 || 51|| 7||1.137|| 38
|- 
| 7.|| דיסבורג|| 34|| 13|| 10|| 11|| 69 || 58|| 11||1.19|| 36
|- 
| 8.|| שטוטגרט|| 34|| 14|| 7|| 13|| 65 || 54|| 11||1.204|| 35
|- 
| 9.|| איינטרכט בראונשווייג || 34|| 15|| 5|| 14|| 37 || 39|| 2-||0.949|| 35
|- bgcolor="#97DEFF"
| 10.|| הנובר 96|| 34|| 12|| 10|| 12|| 48 || 52|| 4-||0.923|| 34
|- 
| 11.|| אלמניה אאכן || 34|| 13|| 8|| 13|| 52 || 66|| 14-||0.788|| 34
|- bgcolor="#97DEFF"
| 12.|| מינכן 1860|| 34|| 11|| 11|| 12|| 55 || 39|| 16||1.41|| 33
|- bgcolor="#97DEFF"
| 13.|| המבורג|| 34|| 11|| 11|| 12|| 51 || 54|| 3-||0.944|| 33
|- 
| 14.|| בורוסיה דורטמונד|| 34|| 12|| 7|| 15|| 60 || 59|| 1||1.017|| 31
|- 
| 15.|| שאלקה 04|| 34|| 11|| 8|| 15|| 42 || 48|| 6-||0.875|| 30
|- 
| 16.|| פ.צ. קייזרסלאוטרן|| 34|| 8|| 12|| 14|| 39 || 67|| 28-||0.582|| 28
|- bgcolor="#ffcccc"
| 17.|| בורוסיה נוינקירכן || 34|| 7|| 5|| 22|| 33 || 93|| 60-||0.355|| 19
|- bgcolor="#ffcccc"
| 18.|| קרלסרוהה || 34|| 6|| 5|| 23|| 32 || 70|| 38-||0.457|| 17
|}
{| class="wikitable sortable" style="text-align: right;"
!מיקום !! תוצאה
|-
|bgcolor=#BBF3BB|מקום 1 || גביע אירופה לאלופות בכדורגל
|-
|bgcolor=#97DEFF|מקום 6,10,12,13|| גביע הירידים
|-
|bgcolor=#FFFF75|מקום 4|| גביע מחזיקות הגביע
|-
|bgcolor=#FFBBBB|מקום 17-18|| ירידה לליגות אזוריות
|}

==קישורים חיצוניים==
* [http://www.rsssf.com/tablesd/duit68.html נתונים מפורטים מאתר rsssf]
* [http://www.bdfutbol.com/en/t/tger1967-68.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-1967
קטגוריה:תחרויות כדורגל ב-1968
סימקה ארונד ספורט

סימקה ארונד דגם "פלאין -סיאל" (גג קבוע) 
סימקה ארונד דגם "ספורט 9" 
סימקה ארונד קופה 
סימקה ארונד דגם "קופה דה וויל" שנת 1955 
סימקה ארונד ספורט (בצרפתית: Simca Aronde) מכונית ספורט שיוצרה על ידי חברת סימקה הצרפתית בין השנים 1950–1962.

מכלולים רבים מהדגם "סימקה ארונד ספורט" נלקחו לדגם הספורט סימקה 9.

==דגמים==
* 2 מושבים, קופה ספורט
* 2 מושבים, קבריולה ספורט (הדגם הוצג באוקטובר 1952 אבל ייצור הדגם התחיל בשנת 1955).

==גרסאות סימקה ארונד ספורט==
* סימקה ארונד ספורט 9
* סימקה ארונד קופה 9
* Simca Aronde Plein Ciel (גרסת "גג קבוע")
* Simca Coupé de Ville
* סימקה ארונד ספורט Océane
==מפרט טכני ומידות==
* מנוע 1,221 סמ"ק, 4 צילינדרים, (7CV), המפיק 37 כ"ס (יוצר עד שנת 1955)
* מנוע 1,290 סמ"ק, (7CV) המפיק 43 כ"ס, 48 כ"ס (יוצר משנת 1956)
* מנוע 1,290 סמ"ק המפיק 57 כ"ס, ו- 70 כ"ס
* מאוקטובר 1951 : מנוע משופר עם יחס דחיסה 1:8.5 
* תמסורת ידנית 4 הילוכים
* אורך הרכב - 4,190 מ"מ
* רוחב - 1,570 מ"מ
* בסיס גלגלים - 2,420 מ"מ (עד אוקטובר שנת 1951)
* בסיס גלגלים - 2,440 מ"מ

== תמונות ==
<gallery>
Simca Aronde 003.jpg|סימקה ארונד קבריולט, מבט לתוך הרכב 
Simca Aronde 90G (1955), Dutch licence registration DE-77-09 pic.JPG| סימקה ארונד 90, קבריולט, שנת 1955
Simca Flash Spécial engine, in a '59 P60 Océane.jpg|מנוע סימקה ארונד ספורט דגם Océane , שנת 1959
Aronde P60 Hardtop.jpg| סימקה ארונד הרטופ

</gallery>

==ראו גם==

* סימקה
* אבארט סימקה 2000

==קישורים חיצוניים==

קטגוריה:מכוניות ספורט
קטגוריה:מכוניות קופה
ארונד ספורט
קטגוריה:דגמי מכוניות שהושקו ב-1950
קטגוריה:מכוניות צרפתיות
עונת 1968/1969 בבונדסליגה

עונת 1968/1969 הייתה העונה השישית של הבונדסליגה, שהיא הליגה הגרמנית הבכירה בכדורגל. העונה החלה ב-17 באוגוסט 1968 והסתיימה ב-7 ביוני 1969. 

הרטה ברלין וקיקרז אופנבך עלו מהליגות האזוריות.

באיירן מינכן זכתה בתואר האליפות. היא זכתה גם בגביע.

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, קבוצה עם יחס גבוה יותר של שערים שנכבשו/שערים שנספגו הייתה מקבלת יתרון. החל מעונה זו היה ניתן להחליף שחקן במהלך המשחק.

הליגה כללה 18 קבוצות. קבוצות שזכו במקום 17-18 עברו בסוף העונה לליגות אזוריות במקום שתי קבוצות מליגות אזוריות. לקביעת העולות היה נערך טורניר בו השתתפו שתי קבוצות מ-5 ליגות אזוריות, סך הכל 10 קבוצות.

קיקרז אופנבך ונירנברג (שזכתה באליפות בעונה הקודמת) ירדו לליגות אזוריות.

==כדורגלנים מצטיינים==
גרד מילר באיירן מינכן כבש 30 שערים, והיה מלך השערים של הליגה בפעם השנייה בקריירה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|יחס שערים
!width=20|נקודות
|-bgcolor=#BBF3BB
| 1.|| באיירן מינכן (אלופה)|| 34|| 18|| 10|| 6|| 61 || 31|| 30||1.968|| 46
|- 
| 2.|| אלמניה אאכן|| 34|| 16|| 6|| 12|| 57 || 51|| 6||1.118|| 38
|- 
| 3.|| בורוסיה מנשנגלדבך|| 34|| 13|| 11|| 10|| 61 || 46|| 15||1.326|| 37
|- 
| 4.|| איינטרכט בראונשווייג|| 34|| 13|| 11|| 10|| 46 || 43|| 3||1.07|| 37
|- bgcolor="#97DEFF"
| 5.|| שטוטגרט|| 34|| 14|| 8|| 12|| 60 || 54|| 6||1.111|| 36
|- bgcolor="#97DEFF"
| 6.|| המבורג|| 34|| 13|| 10|| 11|| 55 || 55|| 0||1 || 36
|- bgcolor="#FFFF75"
| 7.|| שאלקה 04|| 34|| 14|| 7|| 13|| 45 || 40|| 5||1.125|| 35
|- 
| 8.|| איינטרכט פרנקפורט|| 34|| 13|| 8|| 13|| 46 || 43|| 3|| 1.07||34
|- 
| 9.|| ורדר ברמן|| 34|| 14|| 6|| 14|| 59 || 59|| 0||1|| 34
|- bgcolor="#97DEFF"
| 10.|| מינכן 1860 || 34|| 15|| 4|| 15|| 44 || 59|| 15-||0.746|| 34
|- 
| 11.|| הנובר 96|| 34|| 9|| 14|| 11|| 47 || 45|| 2||1.044|| 32
|- 
| 12.|| דיסבורג|| 34|| 8|| 16|| 10|| 33 || 37|| 4-||0.892|| 32
|- 
| 13.|| פ.צ. קלן || 34|| 13|| 6|| 15|| 47 || 56|| 9-||0.839||32
|- bgcolor="#97DEFF"
| 14.|| הרטה ברלין || 34|| 12|| 8|| 14|| 31 || 39|| 8-||0.795||32
|- 
| 15.|| פ.צ. קייזרסלאוטרן|| 34|| 12|| 6|| 16|| 45 || 47|| 2-||0.957|| 30
|- 
| 16.|| בורוסיה דורטמונד|| 34|| 11|| 8|| 15|| 49 || 54|| 5-||0.907|| 30
|- bgcolor="#ffcccc"
| 17.|| נירנברג || 34|| 9|| 11|| 14|| 45 || 55|| 10-||0.818|| 29
|- bgcolor="#ffcccc"
| 18.|| קיקרז אופנבך || 34|| 10|| 8|| 16|| 42 || 59|| 17-||0.712|| 28
|}
{| class="wikitable sortable" style="text-align: right;"
!מיקום !! תוצאה
|-
|bgcolor=#BBF3BB|מקום 1 || גביע אירופה לאלופות בכדורגל
|-
|bgcolor=#97DEFF|מקום 5,6,10,14|| גביע הירידים
|-
|bgcolor=#FFFF75|מקום 7|| גביע מחזיקות הגביע
|-
|bgcolor=#FFBBBB|מקום 17–18|| ירידה לליגות אזוריות
|}

==קישורים חיצוניים==
* [http://www.rsssf.com/tablesd/duit69.html נתונים מפורטים מאתר rsssf]
* [http://www.bdfutbol.com/en/t/tger1968-69.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-1969
קטגוריה:תחרויות כדורגל ב-1968
פתחי דברים

פתחי דברים הוא קובץ של שלושה עשר סיפורים מאת ש"י עגנון, שיצא לאור בהוצאת שוקן בשנת 1977, הכרך השישי מתוך ספרי ש"י עגנון שיצאו לאחר מותו. ככל ספריו של עגנון שיצאו לאור לאחר פטירתו, גם ספר זה הובא לדפוס בידי בתו, אמונה ירון. 

הסיפורים מתארים דמויות שונות בארץ ישראל, אחדות מהדמויות הוזכרו גם בסיפורים אחרים של עגנון, בהם "תמול שלשום", "שירה ו"עידו ועינם". אחדים מהסיפורים או חלקים מהם פורסמו עוד בחיי עגנון בכתבי עת, ואחרים הובאו מכתב יד. רוב הסיפורים אינם גמורים ומהווים סקיצות ראשונות שעגנון לא הספיק להשלימן.

==הסיפורים==
# צבאות השם - סיפורו של ר' שלום שניצל מהגיוס לצבא הצאר ולאחר חתונתו עלה לארץ ישראל. הזדקנותו בארץ ישראל והשתוממותו מול מעשי הדורות החדשים, הסיפור מסתיים בכך שר' שלום מעודד את בניו להשתתף במלחמות ישראל.
# הזיווג - חתן וכלה שנועדו זה לזה עוד מינקותם.
# כנגן המנגן - מפגש בחולות יפו. והמשך מעקב אחר הדמויות הנפגשות, הדמויות - מאשה ומרים כרצונעליון גרושותיו של הכנר המפורסם ויטוריו כרצונעליון (שעל שמו נקרא הסיפור), גדליה נחמיה פוסק, לידיה רוזנברג, מר שפלטלדר, ומר גלבוע. בהמשך הסיפור רוזנברג ופוסק מתחתנים והכנר מחזיר את גרושותיו. הדמויות כולם הופיעו כדמויות משנה ברומן תמול שלשום וסיפור זה בתחילה אף היה אמור להיות חלק מהרומן.
# מישע מלך מואב - פגישתו של המחבר עם ידידו משכבר הימים, "האדריכל המפורסם" סיימון גאביל. פורסם לראשונה בשנת 1946 בעיתון "הארץ".
# ימים שעברו - בית דירתו של המחבר בירושלים, וסיפורה של משפחת המשרתת. 
# פתחי דברים - המחבר נפגש עם ידידו עזרא טריר.
# הנשיקה הראשונה - נער עברי פוגש בבתו של אדמו"ר הלבושה בגדי כומר.
# הסיפור שלא מצאתי לו שם
# התמונה - ילדה ניצולת שואה מחפשת את הוריה על ידי פרסום תמונתה. 
# מר היילפרין אחיו של מר היילפרין - מר היילפרין מוצא את אחיו האובד דרך פגישה עם המחבר. סיפור זה הוא כעין המשך לסיפור "הפקר" שבספר המעשים.
# איברי המשיח - סיפור קצר על רבי אלעזר הקליר. פורסם לראשונה בשנת תש"ד בכתב העת מאזנים.
# הסימן - סיפור קצר על רבי שלמה אבן גבירול. פורסם לראשונה בשנת תש"ד בכתב העת מאזנים. גרסה מורחבת מאוד של הסיפור, הקרויה אף היא "הסימן", נכללת בכרך "האש והעצים" ובכרך "עיר ומלואה". 
# הגלילה - טיול בארץ ישראל

==קישורים חיצוניים==
* [http://www.schocken.co.il/Book/פתחי+דברים.aspx?name=פתחי+דברים&code=40-51516&docNo=1&qid=1 פתחי דברים], באתר של הוצאת שוקן
* 

==הערות שוליים==

קטגוריה:כתבי ש"י עגנון
קטגוריה:ספרי הוצאת שוקן
אדולף הראשון, נסיך שאומבורג-ליפה

אדולף הראשון, נסיך שאומבורג-ליפה (בגרמנית: Adolf I. Fürst zu Schaumburg-Lippe; 1 באוגוסט 1817 – 8 במאי 1893) היה נסיך שאומבורג-ליפה בין השנים 1860–1893.

==ביוגרפיה==
אדולף נולד ב-1 באוגוסט 1817 בביקבורג שהשתייכה לנסיכות שאומבורג-ליפה, והיה בנם של גאורג וילהלם, נסיך שאומבורג-ליפה ואידה, נסיכת ולדק ופירמונט, בתו של גאורג הראשון, נסיך ולדק ופירמונט. אדולף התחנך בגימנסיה של ביקבורג, ולאחר מכן טייל כחלק מהטיול הגדול בז'נבה, לייפציג ובון. בשנת 1835 הצטרף אדולף לצבא הקונפדרציה הגרמנית, ובשנת 1842 עבר לשרת בצבא הפרוסי ברגימנט ההוסרים ה-8. בשנת 1849 לחם אדולף במלחמת שלזוויג הראשונה, ובשנת 1858 הועלה לדרגת אוברסט.

ב-21 בנובמבר 1860 מת אביו גאורג וילהלם, נסיך שאומבורג-ליפה, ואדולף עלה לשלטון במקומו. בשנת 1866 הצטרפה הנסיכות בראשות אדולף לאוסטריה במלחמת אוסטריה–פרוסיה, אך לאחר תבוסת האוסטרים הצטרף אדולף בשנת 1867 לקונפדרציה הצפון-גרמנית. בשנת 1870 לחמו כוחות הנסיכות בראשות אדולף לצד פרוסיה במלחמת צרפת–פרוסיה, ובשנת 1871 הצטרפה הנסיכות לאימפריה הגרמנית. בשנת 1872 עוטר אדולף במסדר העיט השחור, ובשנת 1879 הועלה לדרגת גנרל חיל הפרשים.

ב-8 במאי 1893 מת אדולף, ובנו גאורג, נסיך שאומבורג-ליפה עלה לשלטון במקומו.

==משפחתו==
ב-25 באוקטובר 1844 התחתן אדולף עם בת דודתו הרמינה, נסיכת ולדק ופירמונט, בתם של גאורג השני, נסיך ולדק ופירמונט ואמה, נסיכת אנהלט-ברנבורג-שאומבורג-הוים, ממנה נולדו לו 8 ילדים:
* הרמינה, נסיכת שאומבורג-ליפה (1845–1930), התחתנה עם מקסימיליאן, דוכס וירטמברג
* גאורג, נסיך שאומבורג-ליפה (1846–1911), התחתן עם מריה אנה, נסיכת סקסוניה-אלטנבורג
* הרמן, נסיך שאומבורג-ליפה (1848–1928)
* אמה, נסיכת שאומבורג-ליפה (1850–1855)
* אידה, נסיכת שאומבורג-ליפה (1852–1891), התחתנה עם היינריך העשרים ושניים, נסיך רויס-גרייץ
* אוטו, נסיך שאומבורג-ליפה (1854–1935), התחתן עם אנה פון קופן
* אדולף, נסיך שאומבורג-ליפה (1859–1916), התחתן עם ויקטוריה, נסיכת פרוסיה
* אמה, נסיכת שאומבורג-ליפה (1865–1868)

== אילן יוחסין ==

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| אדולף הראשון, נסיך שאומבורג-ליפה בית ליפה נולד:1 באוגוסט 1817 מת:8 במאי 1893
|-
| rowspan="1" align="center"| גאורג וילהלם
| rowspan="1" align="center"| נסיכות שאומבורג-ליפה 1860–1893
| rowspan="1" align="center"| גאורג
|}

קטגוריה:נסיכים גרמנים
קטגוריה:אבירי מסדר העיט השחור
קטגוריה:גרמנים שנולדו ב-1817
קטגוריה:נפטרים ב-1893